19. sotasairaala

**19. sotasairaala** (19. SotaS) toimi talvisodan aikana Savonlinnassa sekä jatkosodan aikana Joroisissa ja Savonlinnassa.

## Talvisota
19. sotasairaalan perustamiskäsky annettiin Savonlinnan sotilaspiirin esikunnassa 10. lokakuuta 1939. Tieto asiasta sekä palvelukseen astumiskäsky oli annettu jo 9. lokakuuta 1939 puhelmitse.  

## Jatkosota
19. sotasairaala perustettiin 17. kesäkuuta 1941 Savonlinnan suojeluskuntapiirin laatiman suunnitelman mukaisesti Joroisten kirkonkylälle sekä sen ympärillä noin 5 kilometrin päässä sijaitseviin pisteisiin. Päällikkölääkärinä toimi A.K Kaksonen. Hammaslääkärin tehtävässä toimivat Aune Sipinen (18.6.-28.10.1941) ja Irma Virtanen (15.4.1942-).Talouspäällikkönä toimivat musiikkivänrikki Hannes Haapio (19.6.-21.7.1941), luutnantti Veikko Loikas (15.9.1941 asti), Kaarlo Stolt (25.7.-15.8.1941), ja vänrikki Eero Valli (18.9.1941-). Ylihoitaja oli Eeva Vauhkonen. I apteekkarina toimi lääkintäluutnantti Herman Mäeklä (-1.12.1941 lomautettu) ja II apteekkarina luutnantti Erkki Sarpakunnas (19.6.1941-). 

Sotasairaalassa työskenteli lottia ja SPR:n apusisaria. 

A-osastot ja sairaalat oli tarkoitettu kirurgisille potilaille, joiden hoitoon tarvittiin leikkaussalia, röntgeniä ja laboratoriota. B-osastoilla hoidettiin lievemmin haavoittuneita ja järjestettiin kirurgisten potilaiden kuntoutus. Lisäksi siellä hoidettiin sisätautien potilaita ja tartuntatauteja sairastavia. 

19. sotasairaala saavutti täyden toimintavalmiuden 6. heinäkuuta 1941. Sairaala sai 9. heinäkuuta 1941 määräyksen siirtyä vuorokauden kuluessa Savonlinnaan. Oli tiedusteleva uudet sairaalan tarvitsemat tilat, evakuoitava hoidossa olleet noin 400 potilasta, purettava sairaala ja siirrettää se Savonlinnaan. Seuraavana aamuna Savonlinnan asemalla oli 50 junanvaunua, joissa sairaala oli siirretty. Jo samana päivän iltana 19. sotasairaala kykeni ottamaan hoitoon 160 uutta potilasta.

Sairaalan uudelleen perustamisen yhteydessä se jaettiin jaostosairaaloiksi. Päällikkölääkärinä toimi lääkintäeversti A.H Kaksonen (3.4.1944-20.10.1944), hammaslääkärinä Åke af Forselles (1.7.1944-9.9.1944), T. Martikainen (15.6.1944-18.9.1944) ja Irma Virtanen (11.7.1944 asti).  pastoreina T. Hoikko (20.8.1943-1.7.1944), T. Lehto (15.6.1944-5.10.1944), L. Huovinen (6.7.1944-18.9.1944), P. J Pautola (28.6.1944-6.7.1944) sekä M. Huhtinen (25.2.1944-30.9.1944). Talouspäällikön tehtävää hoitivat U. Koskinen (29.5.1942-25.8.1944) ja vänrikki J. Pirinen (15.7.1944-20.10.1944). Ylihoitaja oli Irja Maukonen (20.4.1944-). Apteekkarin tehtävässä toimivat P. Krogerus (15.5.1944-13.8.1944) ja luutnantti E. Loukomies (10.8.1944-6.10.1944). 

Elisenvaaran pommituksesta tuli 19. sotasairaalaan 130 loukkaantunutta. Potilaita leikattiin neljällä eri leikkauspöydällä neljä vuorokautta keskeytymättä. Myös Joroisiin oli suunniteltu perustettavan jaostosairaaloita, mutta varatut tilat osoitettiin 68. sotasairaalalle, joka oli joutunut siirtymään sinne. Myös 19. sotasairaalan evakuointia suunniteltiin ja sairaalalle suunniteltiin jo korvaavia tiloja Savonlinnan läheltä Haapaveden toiselta puolelta. 

## 19. sotasairaalan toiminnan lopettaminen
Armeijan siirryttyä Moskovan rajan yli tuli käsky luovuttaa 19. sotasairaalan tiloja kenttäarmeijan käyttöön. Erityisesti tämä koski jaostosairaalaa II ja samalla jaostosairaalan I toimintaa supistettiin. Takaharjun parantola ja Savonlinnan lyseo luovutettiin kenttäsairaalan (KS) käyttöön.  Näiden toiminta päättyi osana 19. sotasairaalaa 11. syyskuuta 1944 ja 14. syyskuuta 1944. Pian tämän jälkeen Hotelli Totissa ja N.N.K.Y:ssä toimivat osastot määrättiin lopetettavaksi. Hotelli Totissa toimineet silmä- ja korvaosastot määrättiin liitettäväksi Varaudessa toimivaan 47. sotasairaalaan.  Hotelli Finlandiassa toiminut aivo-kallo-ossato määrättiin siirrettäväksi osaksi Kaupinojan parantolassa toimivaa 10. sotasairaalaa. Toiminta Hotelli Totissa ja N.N.K.Y:ssä päättyi 11. syyskuuta 1944 ja Hotelli Finlandiassa 14. syyskuuta 1944. Seuraavaksi vanha kansakoulu määrättiin luovutettavksi lääkintävarikko 1:lle ja Valtion hotelli ja Tuunasaaren kartano yksikkö 2600:lle. Nämä luovutukset tapahtuivat 14. syyskuuta 1944. 19. sotasairaalan paikkatilanne oli seuraava: Uusi koulu 190 sairaansijaa, Kellaripellon talo 20 tartuntatautipaikkaa ja Savonlinnan yleinen sairaala 80 kirurgista paikkaa.

19. sotasairaalan toiminta määrättiin lopetettavaksi 6. lokakuuta 1944, minkä jälkeen ei uusia potilaita enää otettu. Potilaat oli evakuoitu 4. lokakuuta 1944 ja 5. lokakuuta 1944 47. sotasairaalaan. Sairaalan kalusto lähetettiin lääkintävarikko 5:een Suolahteen. Alueen sotavammapotilaiden hoitoa jatkoi sotavammapoliklinikka 20. lokakuuta 1944 lähtien. Kellarpellon talo luovutettiin omistajilleen 10. lokakuuta 1944. Savonlinnan Tyttölyseo luovutettiin 13.lokakuuta 1944 ja 19. lokakuuta 1944 omistajalleen.  

## Lähteet